               AN COIMISIÚN EORPACH
            An Bhruiséil,23.3.2018
            COM(2018) 156 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCiste Eorpach um Choigeartú don Domhandú a shlógadh tar éisiarratas ón mBeilg – EGF/2017/010 BE/Caterpillar

               MEABHRÁN MÍNIÚCHÁIN

               COMHTHÉACS AN TOGRA

               1.Leagtar síos na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú (CED) i Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  1
                (an ‘Rialachán maidir leis an gCiste Eorpach um Choigeartú don Domhandú’).

               2.Tar éis iomarcaíochtaí
                  2
                a theacht chun cinn in Caterpillar agus i gcúig cinn de sholáthraithe (dá ngairtear “iomarcaíochtaí” anseo feasta), chuir an Bheilg an tiarratas EGF/2017/010 BE/Caterpillar le haghaidh ranníocaíocht airgeadais ó CED isteach an 18 Nollaig 2017.

               3.Tar éis dó measúnú a dhéanamh ar an iarratas sin, bhain an Coimisiún de chonclúid as, i gcomhréir leis na forálacha uile is infheidhme den Rialachán maidir le CED, gur comhlíonadh na coinníollacha maidir le ranníocaíocht airgeadais ó CED a dhámhachtain.

               ACHOIMRE AR AN IARRATAS

                        Iarratas ar CED

                        EGF/2017/010 BE/Caterpillar

                        Ballstát

                        An Bheilg

                        An réigiún/na réigiúin lena mbaineann (Leibhéal 2 NUTS
                           3
                        )

                        Prov. Hainaut (BE32)

                        An dáta a cuireadh an tiarratas isteach

                        18 Nollaig 2017

                        An dáta a admhaíodh go bhfuarthas an tiarratas

                        18 Nollaig 2017

                        An dáta a iarradh faisnéis bhreise

                        24 Nollaig 2017

                        An spriocdháta leis an bhfaisnéis bhreise a sholáthar

                          4 Feabhra 2018

                        An spriocdháta leis an measúnú a chur i gcrích

                        29 Aibreán 2018

                        Critéar idirghabhála

                        Airteagal 4(1)(a) den Rialachán maidir le CED

                        An príomhfhiontar

                        Caterpillar – Solar Gosselies

                        An líon fiontar lena mbaineann

                        1

                        An earnáil/na hearnálacha a bhaineann le gníomhaíocht eacnamaíoch

                        (Rannán NACE Athbhreithniú 2)
                           4

                        28 (Monarú innealra agus trealaimh nach naicmítear in áit ar bith eile )

                        An líon fochuideachtaí, soláthraithe agus táirgeoirí iartheachtacha

                        5
                           5

                        An tréimhse thagartha (ceithre mhí):

                        31 Bealtaine 2017 – 30 Meán Fómhair 2017

                        An líon iomarcaíochtaí le linn na tréimhse tagartha (a)

                        1 364

                        An líon iomarcaíochtaí roimh an tréimhse thagartha nó ina diaidh (b)

                           921

                        An líon iomlán iomarcaíochtaí

                        2 287

                        An líon iomlán tairbhithe incháilithe

                        2 287

                        An líon iomlán tairbhithe ar a bhfuiltear ag díriú

                        2 287

                        An líon daoine óga ar a bhfuiltear ag díriú nach bhfuil fostaithe, in oideachas nó faoi oiliúint

                           300

                        An buiséad do sheirbhísí pearsantaithe (EUR)

                        7 575 294

                        An buiséad le haghaidh CED
                           6
                         a chur chun feidhme (EUR)

                           127 400

                        Buiséad iomlán (EUR)

                        7 702 694

                        Ranníocaíocht ó CED (60 %) (EUR)

                        4 621 616

               MEASÚNÚ AR AN IARRATAS

               Nós imeachta

               4.Chuir an Bheilg an tiarratas EGF/2017/010 BE/Caterpillar isteach an 18 Nollaig 2017, faoi cheann 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir le CED. D’admhaigh an Coimisiún go bhfuarthas an tiarratas ar an lá céanna, agus an 24 Nollaig 2017, d’iarr sé ar an mBeilg faisnéis bhreise a sholáthar.  Soláthraíodh an fhaisnéis bhreise sin faoi cheann sé seachtaine ó iarradh í. An spriocthréimhse 12 sheachtain ó fháil an iarratais chomhlánaithe ar lena linn ba cheart don Choimisiún a mheasúnú a chur i gcrích ar an gcaoi a bhfuil na coinníollacha maidir le ranníocaíocht airgeadais a sholáthar á gcomhlíonadh ag an iarratas, rachaidh sí in éag an 29 Aibreán 2018.

               Incháilitheacht an iarratais

               Na fiontair agus na tairbhithe lena mbaineann

               5.Baineann an tiarratas le 2 287 oibrí a cuireadh ar iomarcaíocht in Caterpillar Solar Gosselies (Caterpillar) agus baineann sé le cúig cinn de sholáthraithe. Oibríonn Caterpillar san earnáil eacnamaíoch a aicmítear faoi rannán 28 NACE Athbhreithniú 2 (Monarú innealra agus trealaimh). Na hiomarcaíochtaí a rinne na fiontair lena mbaineann, is i réigiún Hainaut (leibhéal 2 NUTS,  BE32) atá siad.

                        Na fiontair agus an líon daoine a dífhostaíodh

                        Caterpillar

                        1 997

                        Cediwal

                        68

                        Eutraco

                        63

                        Yusen

                        125

                        Attecam

                        9

                        MHP

                        25

                        Líon iomlán na bhfiontar: 6

                        Líon iomlán daoine a dífhostaíodh: 2 287

                        Líon iomlán daoine féinfhostaithe a bhfuil deireadh tagtha lena ngníomhaíocht:

                        0

                        Líon iomlán oibrithe incháilithe agus daoine féinfhostaithe:

                        2 287

               Critéir idirghabhála

               6.Chuir an Bheilg an tiarratas isteach faoi na critéir idirghabhála a leagtar síos in Airteagal 4(1)(a)< den Rialachán maidir le CED, lena gceanglaítear go ndéanfar 500 oibrí ar a laghad iomarcach le linn tréimhse thagartha ceithre mhí i bhfiontar atá lonnaithe i mBallstát, lena náirítear oibrithe ar chuir soláthraithe agus táirgeoirí iartheachtacha ar iomarcaíocht iad..

               7.Maireann an tréimhse thagartha ceithre mhí don iarratas ón 31 Bealtaine 2017 go dtí an 30 Meán Fómhair 2017.

               8.Is iad seo a leanas na hiomarcaíochtaí a tháinig chun cinn le linn na tréimhse tagartha:

               –1 161 oibrí a cuireadh ar iomarcaíocht in Caterpillar

               –  203 oibrí a cuireadh ar iomarcaíocht i gceithre cinn de sholáthraithe de chuid Caterpillar.

               Iomarcaíochtaí agus an deireadh le gníomhaíocht a ríomh

               9.Na 1 364 iomarcaíochtaí a bhí ann sa tréimhse thagartha, rinneadh iad a ríomh ó dháta foirceanta de facto an chonartha nó ón dáta a chuaigh sé in éag.

               Tairbhithe incháilithe

               10.I dteannta na noibrithe a ndearnadh tagairt dóibh cheana féin, áirítear leis na tairbhithe incháilithe 923 oibrí a cuireadh ar iomarcaíocht roimh an tréimhse thagartha ceithre mhí nó ina diaidh. Dá bhrí sin, is é 2 287 dhuine an líon iomlán tairbhithe incháilithe. Níl aon fhorluí ann idir na hoibrithe a dtugtar tacaíocht dóibh leis an gcás EGF/2014/011 BE/Caterpillar agus iad siúd atá san áireamh san iarratas atá ann faoi láthair.

               An nasc idir na hiomarcaíochtaí agus na mórathruithe struchtúracha i bpatrúin na trádála domhanda de bharr an domhandaithe

               11.Chun an nasc a bhunú idir na hiomarcaíochtaí agus na mórathruithe struchtúracha i bpatrúin na trádála domhanda de bharr an domhandaithe, tá an cás á dhéanamh ag an mBeilg gurb é an tiomaíochas domhanda sna hearnálacha tógála agus innealra mianadóireachta is príomhchúis leis na laghduithe sa lucht saothair agus, mar gheall air sin, is cúis le sciar an mhargaidh innealra a bheith caillte ag Caterpillar
                  7
               .

               12.Tháinig laghdú ar tháirgeacht na hearnála mianadóireachta san Eoraip ó EUR 234 mhilliún in 2012 go dtí EUR 180 milliún i 2015
                  8
                agus tá easpórtálacha 28 mBallstát an Aontais ag titim go mór ó bhí 2014
                  9
                ann.

               13.De réir faisnéise a thug údaráis na Beilge, tá suíomhanna táirgeachta Caterpillar lonnaithe gar dá margaí, rud a mhíníonn an nasc idir na forbairtí margaidh Eorpacha agus domhanda agus an laghdú sa lucht saothair ag an suíomh in Gosselies. Go háirithe, an sciar de dhíolacháin Caterpillar a rinneadh san Áis, is beag nach ndearnadh é a dhúbailt idir 2003 agus 2013
                  10
               .

               14.In 2008, tháinig ardú mór ar phraghas na cruaiche san Eoraip agus tháinig laghdú ar an bpraghas sa tSín, agus faoi láthair tá an praghas níos ísle go fóill ná an praghas san Eoraip
                  11
               . Dá bhrí sin, tá sé 21 % níos costasaí inneall a tháirgeadh in Gosselies ná mar atá sé sa tSín
                  12
               .

               Eachtraí as ar tháinig na hiomarcaíochtaí agus an deireadh le gníomhaíocht

               15.Ba é an fógra ó Caterpillar Belgium S.A. an 2 Meán Fómhair 2016 an phríomheachtra as ar tháinig na hiomarcaíochtaí sin, fógra ina ndúradh go gcuirfí tús leis an nós imeachta maidir le hiomarcaíocht chomhchoiteann ag a mhonarcha tháirgeachta atá lonnaithe in Gosselies.

               16.Cheana féin, is é sin an dara hiarratas ón mBeilg ar CED i ndáil le Caterpillar. In 2014, ba iad 1 399 oibrí ábhar an chéad iarratais ar CED a raibh baint ag iomarcaíochtaí leis san fhiontar. San áireamh sa togra atá ann faoi láthair, tá na 1 997 oibrí atá fágtha ar an suíomh.

               17.In 2015, rinne Caterpillar infheistíocht i líne nua chóimeála chun borradh a chur faoina sheasamh sa mhargadh. Mar sin féin, ainneoin a rabhthas ag súil leis, ba an-mhall an fás a bhí ar an ngeilleagar san Eoraip agus níor théarnaigh cás eacnamaíoch an fhiontair mar a rabhthas ag súil leis.

               18.I gcomparáid le monarchana eile, níl an tsaoráid in Gosselies sa Bheilg iomaíoch a thuilleadh. I ngeall air sin, tá a chuid gníomhaíochtaí táirgeachta á nathlonnú ag Caterpillar go dtí tíortha atá ag teacht chun cinn san Áis agus i Meiriceá Laidineach le tamall, amhail an tSín agus an Chóiré Theas de bharr na margaí nua atá iontu atá ag fás go tapa agus de bharr costais ísle táirgeachta, agus sin nasctha le timpeallacht rialála nach bhfuil chomh sriantach céanna agus costais saothair níos ísle in aghaidh na huaire. Anois, tá a chuid gníomhaíochtaí ar fad á ndúnadh síos ag an gcuideachta sa Bheilg.

               An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta agus ar an bhfostaíocht

               19.Táthar ag tuar go dtiocfaidh méadú 6.1 % ar an ráta dífhostaíochta i réigiún Hainaut, de réir Sheirbhís Phoiblí Fostaíochta na Vallúine (FOREM)
                  13
               .

               20.Ba é dífhostú 288 noibrí as measc na soláthraithe an toradh a bhí ar dhúnadh mhonarcha Caterpillar.

               21.Tá breis agus 11 % de na hoibrithe a rabhthas ag díriú orthu os cionn 55 bliana d’aois.

               22.Den chuid is mó, is oibrithe ar bheagán oiliúna iad na cuardaitheoirí poist in Charleroi (níl meánoideachas deiridh céime ar 50.6 % díobh) agus tá 40 % díobh dífhostaithe go fadtéarmach (ar feadh breis agus 24 mhí). Bhí an ráta dífhostaíochta in Charleroi chomh híseal le 52.2 %, beagnach 5 phointe céatadáin níos ísle ná an meánráta i Réigiún na Vallúine (57.1 %) (Foinse: FOREM)
                  14
               .

               Na tairbhithe ar a bhfuiltear ag díriú agus na gníomhaíochtaí atá beartaithe

               Na tairbhithe ar a bhfuiltear ag díriú

               23.Táthar ag súil go nglacfaidh na 2 287 oibrí dhífhostaithe páirt sna bearta. Is mar seo a leanas atá an miondealú ar na hoibrithe sin de réir gnéis, saoránachta agus aoisghrúpa:

                        Catagóir

                        An líon
                           tairbhithe ar a bhfuiltear ag díriú

                        Gnéas:

                        Fir:

                        2 115

                        (92.47 %)

                        Mná:

                         172

                        (7.53 %)

                        Saoránacht:

                        saoránaigh de chuid an Aontais Eorpaigh:

                        2 233

                        (97.64 %)

                        saoránaigh nach saoránaigh de chuid an Aontais Eorpaigh iad:

                         54

                        (2.36 %)

                        Aoisghrúpa:

                        15-24 bliana:

                         2

                        (0.09 %)

                        25-29 bliana:

                         70

                        (3.06 %)

                        30-54 bliana:

                        1 952

                        (85.34 %)

                        55-64 bliana:

                         263

                        (11.51 %)

                        os cionn 64 bliana:

                         0

                        (0.00 %)

               24.Ina theannta sin, déanfaidh an Bheilg seirbhísí pearsantaithe atá cómhaoinithe ag CED a sholáthar do suas le 300 duine óg faoi bhun 30 bliain d’aois nach bhfuil fostaithe, in oideachas nó faoi oiliúint (NEETanna) ar dháta a chuirtear an tiarratas isteach, ó tharla gur i réigiún Hainaut (leibhéal 2 NUTS, BE32) atá 1 364 de na hiomarcaíochtaí dá dtagraítear i mír 8 suite, réigiún atá incháilithe faoin Tionscnamh Fostaíochta don Óige.

               25.Bunaítear in Airteagal 6(2) den Rialachán maidir le CED go bhféadfaidh na Ballstáit seirbhísí pearsanaithe atá cómhaoinithe ag CED a sholáthar do NEETanna freisin, go dtí an 31 Nollaig 2017. Sa togra le haghaidh Rialachán ó Pharlaimint na hEorpa agus ón gComhairle maidir leis na rialacha airgeadais is infheidhme maidir le buiséad ginearálta an Aontais
                  15
                (‘an rialachán omnibus’), áirítear leasú ar Airteagal 6(2) den Rialachán maidir le CED ionas go gcuirfear síneadh leis an maolú le haghaidh NEETanna. De réir sonraí a d’eisigh Eurostat an 17 Eanáir 2018, is é 33.3 % an ráta dífhostaíochta do dhaoine óga idir 15-24 bliain d’aois i réigiún Hainaut. Dá bhrí sin, tá an réigiún incháilithe go fóill faoi Airteagal 6(2)(b) den Rialachán maidir le CED. Beidh feidhm ag an leasú le héifeacht chúlghabhálach ón 1 Eanáir 2018. Mar thoradh air sin, is féidir an cinneadh sin a ghlacadh, lena náirítear tacaíocht do NEETanna, chomh luath agus a dhéantar an rialachán omnibus a ghlacadh agus a chur i bhfeidhm.

               26.Dá bhrí sin, meastar gurb é 2 587 dhuine líon iomlán na noibrithe iomarcacha a ghlacfaidh páirt sna bearta, lena náirítear NEETanna.

               Incháilitheacht na ngníomhaíochtaí atá beartaithe

               27.Tá na gníomhaíochtaí seo a leanas i gceist leis na seirbhísí pearsantaithe a sholáthrófar d’oibrithe iomarcacha agus d’oibrithe NEET:

               –Cúnamh i gcuardach poist ar bhonn duine aonair, bainistíú cáis agus seirbhísí faisnéise ginearálta. Ar na bearta sin tá cúnamh pearsanaithe i gcuardach poist, amhail comhairle agus treoir ghairme, chomh maith le seirbhísí faisnéise oscailte le haghaidh oibrithe agus NEETanna.

               –Oiliúint agus athoiliúint. Tá gairmoiliúint agus oiliúint leantach dírithe ar oibrithe agus ar NEETanna san áireamh. Ceapadh na cúrsaí chun an tairiscint ar oiliúint a mheaitseáil le tosaíochtaí forbartha Charleroi a leagtar amach sa phlean CATCH
                  16
               .

               –Fiontraíocht a chur chun cinn. Cuirfidh an beart seo córas tacaíochta d’fhiontraithe ar fáil do rannpháirtithe, córas ina mbeidh dlúthchomhar leis na húdaráis réigiúnacha agus a bheidh tiomnaithe do thacaíocht a thabhairt don fhéinfhostaíocht.

               –Ranníocaíocht do ghnólachtaí nuathionscanta. Cuirfidh an beart seo deontais ar fáil chun féinfhostaíocht a chur chun cinn, gníomhaíocht ghnó a chruthú, gnó páirtaimseartha nó lánaimseartha a sheoladh agus a bhunú.

               –Liúntais. Áirítear orthu sin: 1) liúntais oiliúna chun costais a thabhaítear a chumhdach don chuardaitheoir poist nó do NEET, le linn a oiliúna; 2) liúntais soghluaiseachta chun tacaíocht a thabhairt le gur féidir obair a fháil in áit nach mór taisteal níos faide ó bhaile chuige; 3) liúntais chun filleadh ar an oideachas le gur féidir le daoine filleadh ar an gcóras oideachais, agus íocfar iad thar thréimhse nach faide ná 12 mhí agus sin ar choinníoll go dtabharfaidh iarrthóirí cruthúnas go bhfuil siad cláraithe ar chúrsa oideachais tríú leibhéil; 4) liúntais um chuardach poist chun cuidiú le cuardaitheoirí agus le NEETanna araon íoc as na costais a thabhaítear chun freastal ar ghníomhaíochtaí a bhaineann le cuardach poist; 5) liúntas fiontraíochta chun na costais  a thabhaíonn an cuardaitheoir poist agus é i mbun gníomhaíochtaí a bhaineann le cuardach poist ar choinníoll go gcuirfidh na hiarratsóirí tionscadal le haghaidh féinfhostú i láthair ar bhonn aonair nó ar bhonn comhchoiteann.

               28.Beidh gníomhaíochtaí den chineál céanna sna seirbhísí pearsanaithe atá le soláthar do NEETanna agus atá ann i dtaca le hoibrithe iomarcacha.

               29.Na gníomhaíochtaí atá beartaithe, a bhfuil tuairisc orthu anseo, is bearta gníomhacha an mhargaidh saothair iad laistigh de na gníomhaíochtaí incháilithe a leagtar amach in Airteagal 7 den Rialachán maidir le CED. Ní chuirfear na gníomhaíochtaí sin in ionad bearta éighníomhacha cosanta sóisialta.

               30.Sholáthair an Bheilg an fhaisnéis a theastaíonn maidir le gníomhaíochtaí atá éigeantach don fhiontar lena mbaineann de bhua an dlí náisiúnta nó de bhun comhaontuithe comhchoiteanna. Dheimhnigh sí nach dtiocfadh ranníocaíocht airgeadais ó CED in ionad na ngníomhaíochtaí sin.

               Buiséad measta

               31.Is é EUR 7 702 694 na costais mheasta iomlána, a chuimsíonn caiteachas EUR 7 575 294 ar sheirbhísí pearsantaithe agus caiteachas EUR 127 400 ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe.

               32.Is é EUR 4 621 616 (60 % de na costais iomlána) an ranníocaíocht airgeadais iomlán a iarradh ó CED.

                        Gníomhaíochtaí

                        An líon measta rannpháirtithe

                        An costas measta in aghaidh an rannpháirtí
                        (EUR)

                        Costais mheasta iomlána

                        (EUR)
                           17

                        Seirbhísí pearsantaithe (Gníomhaíochtaí faoi Airteagal 7(1)(a) agus (c) den Rialachán maidir le CED)

                        Bearta cóitseála agus bearta ullmhúcháin eile (Ath-chomhshó: tionlacan/gairmthreorú/ionsá)

                        2 587

                        1 852

                        4 790 323

                        Oiliúint agus athoiliúint.

                        (Formations spécifiques)

                        1 050

                        841

                        883 265

                        Fiontraíocht a chur chun cinn

                        (Dispositif d'accompagnement à l'entreprenariat)

                        250

                        463

                        115 743

                        Deontas le haghaidh gnólacht nuathionscanta

                        (Bourse de lancement)

                        75

                        10 000

                        750 000

                        Fo-iomlán (a):

                        An céatadán den phacáiste de sheirbhísí pearsantaithe

                        –

                        6 539 331

                        (86,32 %)

                        Liúntais agus dreasachtaí (Gníomhaíochtaí faoi Airteagal 7(1)(b) den Rialachán maidir le CED)

                        Liúntais le haghaidh oiliúna, soghluaiseachta, filleadh ar oideachas, cuardach poist agus fiontraíochta

                        (formation, prime à l'emploi distant, reprise d'étude, recherche d'emploi et création d'activité)

                        2 587

                        400

                        1 035 963

                        Fo-iomlán (b):

                        An céatadán den phacáiste de sheirbhísí pearsantaithe:

                        –

                        1 035 963

                        (13.68 %)

                         Gníomhaíochtaí faoi Airteagal 7(4) den Rialachán maidir le CED

                        1. Gníomhaíochtaí ullmhúcháin

                        –

                        82 000

                        2. Bainistíocht

                        –

                        10 400

                        3. Faisnéis agus poiblíocht

                        –

                        5 000

                        4. Rialú agus tuairisciú

                        –

                         30 000

                        Fo-iomlán (c):

                        An céatadán de na costais iomlána:

                        –

                        127 400

                        (1.65 %)

                        Costais iomlána (a + b + c):

                        –

                        7 702 694

                        Ranníocaíocht ó CED (60 % de na costais iomlána)

                        –

                        4 621 616

               33.Costais na ngníomhaíochtaí atá sainaitheanta sa tábla thuas mar ghníomhaíochtaí faoi Airteagal 7(1)(b) den Rialachán maidir le CED, ní mó iad ná 35 % de na costais iomlána don phacáiste comhordaithe de sheirbhísí pearsantaithe. Dheimhnigh an Bheilg go bhfuil na gníomhaíochtaí sin ag brath ar rannpháirtíocht ghníomhach na dtairbhithe ar a bhfuiltear ag díriú i ngníomhaíochtaí a bhaineann le cuardach poist nó le hoiliúint.

               34.Dheimhnigh an Bheilg nach sáródh costais na ninfheistíochtaí le haghaidh féinfhostaíochta, gnólachtaí nuathionscanta agus táthcheangail ó fhostaithe EUR 15 000 in aghaidh an tairbhithe.

               Tréimhse incháilitheachta caiteachais

               35.An 22 Deireadh Fómhair 2016, chuir an Bheilg tús leis na seirbhísí pearsantaithe a sholáthar do na tairbhithe ar a bhfuiltear ag díriú. Dá bhrí sin, beidh an caiteachas ar na gníomhaíochtaí incháilithe le haghaidh ranníocaíocht airgeadais ó CED ón 22 Deireadh Fómhair 2016 go dtí an 18 Nollaig 2019.

               36.An 5 Meán Fómhair 2016, thosaigh an Bheilg ag tabhú an chaiteachais riaracháin ba ghá a chaitheamh chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 5 Meán Fómhair 2016 go dtí an 18 Meitheamh 2020.

               Comhlántacht maidir le gníomhaíochtaí a chistítear le cistí náisiúnta nó le cistí an Aontais

               37.Is iad Seirbhís Phoiblí Fostaíochta na Vallúine (FOREM) agus Réigiún na Vallúine na foinsí as a gcuirfear réamh-mhaoiniú náisiúnta nó comhchistiú náisiúnta ar fáil.

               38.Maidir leis na bearta a bhfuil tuairisc orthu thuas agus atá ag fáil ranníocaíocht airgeadais ó CED, dheimhnigh an Bheilg nach bhfaighidís ranníocaíochtaí airgeadais freisin ó ionstraimí airgeadais eile de chuid an Aontais.

               Nósanna imeachta le haghaidh dul i gcomhairle leis na tairbhithe ar a bhfuiltear ag díriú nó lena nionadaithe nó leis na comhpháirtithe sóisialta agus le húdaráis áitiúla agus réigiúnacha

               39.Thug an Bheilg le fios gur tarraingíodh suas pacáiste comhordaithe na seirbhísí pearsanaithe i gcomhairle le grúpa oibre, grúpa ina raibh Seirbhís Phoiblí Fostaíochta na Vallúine, SOGEPA
                  18
               , ionadaithe na gcomharchumann agus rannpháirtithe sóisialta eile.

               Córais bhainistíochta agus rialaithe

               40.Chuir an Bheilg in iúl don Choimisiún go ndéanfadh na comhlachtaí céanna atá freagrach as Ciste Sóisialta na hEorpa an ranníocaíocht airgeadais a bhainistiú agus a rialú.

               Na gealltanais a thug an Ballstát lena mbaineann

               41.Thug an Bheilg na dearbhuithe go léir a theastaíonn maidir leis na nithe seo:

               –cloítear leis na prionsabail um chóir chomhionann agus neamh-idirdhealú maidir leis an rochtain ar na gníomhaíochtaí atá beartaithe agus maidir le cur chun feidhme na ngníomhaíochtaí sin,

               –comhlíonadh na ceanglais atá leagtha síos sa dlí náisiúnta agus i ndlí an Aontais maidir le hiomarcaíochtaí comhchoiteanna,

               –na fiontair a rinne oibrithe a dhífhostú agus a lean lena ngníomhaíochtaí tar éis dóibh na daoine lena mbaineann a leagan as, tá a gcuid oibleagáidí dlíthiúla lena rialaítear na hiomarcaíochtaí comhlíonta acu agus riar siad dá gcuid oibrithe dá réir,

               –ní bhfaighidh na gníomhaíochtaí atá beartaithe tacaíocht airgeadais as cistí eile nó ionstraimí airgeadais eile de chuid an Aontais agus coiscfear aon mhaoiniú dúbailte,

               –beidh na gníomhaíochtaí atá beartaithe ag teacht le gníomhaíochtaí a mhaoinítear leis na Cistí Struchtúracha,

               –cloífidh an ranníocaíocht airgeadais ó CED le rialacha nós imeachta agus ábhartha an Aontais maidir le Státchabhair.

               IMPLEACHTAÍ BUISÉADACHA

               Togra buiséadach

               42.Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020
                  19
               .

               43.Tar éis dó an tiarratas a scrúdú i dtaca leis na coinníollacha a leagtar amach in Airteagal 13(1) den Rialachán maidir le CED, agus tar éis dó an líon tairbhithe ar a bhfuiltear ag díriú, na gníomhaíochtaí atá beartaithe agus na costais mheasta a chur san áireamh, tá sé beartaithe ag an gCoimisiún CED a shlógadh le haghaidh EUR 4 621 616, suim arb ionann í agus 60 % de chostais iomlána na ngníomhaíochtaí atá beartaithe, chun ranníocaíocht airgeadais a sholáthar don iarratas.

               44.Is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe CED a shlógadh, mar a leagtar síos i bpointe 13 den Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  20
               .

               Gníomhartha gaolmhara

               45.An tráth céanna a thíolacfaidh sé an togra seo le haghaidh cinneadh CED a shlógadh, déanfaidh an Coimisiún togra a thíolacadh do Pharlaimint na hEorpa agus don Chomhairle le haghaidh EUR4 621 616 a aistriú chuig an líne bhuiséadach iomchuí.

               46.An tráth céanna a ghlacfaidh sé an togra seo le haghaidh cinneadh CED a shlógadh, glacfaidh an Coimisiún cinneadh maidir le ranníocaíocht airgeadais trí bhíthin gníomh cur chun feidhme, cinneadh a thiocfaidh i bhfeidhm ar an dáta a ghlacfaidh Parlaimint na hEorpa agus an Chomhairle an cinneadh atá beartaithe CED a shlógadh.

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCiste Eorpach um Choigeartú don Domhandú a shlógadh tar éis
                  iarratas ón mBeilg – EGF/2017/010 BE/Caterpillar

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  21
               , agus go háirithe Airteagal 15(4) de,

               Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  22
               , agus go háirithe pointe 13 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é an aidhm atá leis an gCiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíocht i ngeall ar mhórathruithe struchtúracha ar phatrúin na trádála domhanda de thoradh an domhandaithe nó mar gur lean an ghéarchéim dhomhanda airgeadais agus eacnamaíochta ar aghaidh nó i ngeall ar ghéarchéim dhomhanda airgeadais agus eacnamaíochta nua, agus cabhrú le hath-imeascadh na noibrithe sin sa mhargadh saothair.

               (2)Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013
                  23
                ón gComhairle.

               (3)An 18 Nollaig 2017, chuir an Bheilg iarratas isteach chun CED a shlógadh i ndáil le hiomarcaíochtaí in Caterpillar agus i gcúig cinn de sholáthraithe agus i ndáil le scor na ngníomhaíochtaí (dá ngairtear ‘iomarcaíochtaí’ anseo feasta). Mar fhorlíonadh ar an iarratas sin bhí faisnéis bhreise a soláthraíodh i gcomhréir le hAirteagal 8(3) de Rialachán (AE) Uimh. 1309/2013. Comhlíontar san iarratas sin na ceanglais le haghaidh ranníocaíocht airgeadais ó CED a shocrú, mar a leagtar síos in Airteagal 13 de Rialachán (AE) Uimh. 1309/2013.

               (4)I gcomhréir le hAirteagal 6(2) de Rialachán (AE) Uimh. 1309/2013, chinn an Bheilg seirbhísí pearsanaithe a sholáthar do 300 duine óg nach bhfuil fostaithe, in oideachas ná faoi oiliúint (NEETanna), seirbhísí a bheidh cómhaoinithe ag CED.

               (5)Dá bhrí sin, ba cheart CED a shlógadh chun ranníocaíocht airgeadais EUR 4 621 616 a sholáthar i leith an iarratais a chuir an Bheilg isteach.

               (6)Chun íoslaghdú a dhéanamh ar an am a thógfar chun úsáid a bhaint as CED, ba cheart feidhm a bheith ag an gcinneadh sin ó dháta a ghlactha,

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais don bhliain airgeadais 2018, bainfear úsáid as an gCiste Eorpach um Choigeartú don Domhandú chun méid EUR 4 621 616 a sholáthar i leithreasuithe faoi chomhair gealltanas agus i leithreasaí íocaíochta.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh Beidh feidhm aige ón [the date of its adoption]*.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 347, 20.12.2013, lch. 855.

                     (2)

                        De réir bhrí Airteagal 3 den Rialachán maidir le CED.

                     (3)

                        Rialachán (AE) Uimh. 1046/2012 ón gCoimisiún an 8 Samhain 2012 lena gcuirtear chun feidhme Rialachán (CE) Uimh. 1059/2003 ó Pharlaimint na hEorpa agus ón gComhairle maidir le haicmiú comhchoiteann na naonad críche maidir le staidreamh (NUTS) a bhunú i dtaca le tarchur na hamshraithe le haghaidh an mhiondealaithe réigiúnaigh nua (IO L 310, 9.11.2012, lch. 34).

                     (4)

                        IO L 393, 30.12.2006, lch. 1.

                     (5)

                        Chuir ceithre cinn de sholáthraithe oibrithe ar iomarcaíocht laistigh den tréimhse thagartha agus rinne ceann amháin díobh oibrithe a dhífhostú lasmuigh den tréimhse sin.

                     (6)

                        I gcomhréir leis an gceathrú mír d’Airteagal 7 de Rialachán (AE) Uimh. 1309/2013.

                     (7)

                        Ó 26% in 2003 go dtí 13% in 2013, Caterpillar, Teachtaireacht chuig an mBord Stiúrthóirí, an 28 Feabhra 2013.

                     (8)

                        Eurostat, Staidreamh fiontair mionsonraithe bliantúil maidir le tionscal (NACE Athbhreithniú 2, B-E).

                     (9)

                        Ó EUR 3.1 billiún in 2014 go dtí EUR 8 milliún in 2016, Eurostat

                     Eurostat: Cód DS016890

                     (10)

                        Ó 25% in 2003 go dtí 48% in 2013.

                     (11)

                     http://steelbenchmarker.com/files/history.pdf

                     (12)

                        Caterpillar, Teachtaireacht chuig an mBord Stiúrthóirí, an 28 Feabhra 2013.

                     (13)

                        Is ar líon na gcuardaitheoirí poist i Nollaig 2016 atá an ríomh sin bunaithe.

                     (14)

                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf

                     (15)

                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF

                     (16)

                        Plan CATCH, Accélérer la Croissance de l'Emploi dans la Région de Charleroi, Septembre 2017

                  http://www.catch-charleroi.be/

                     (17)

                        Mar gheall ar shlánú, ní réitíonn na suimeanna iomlána le chéile.

                     (18)

                        Is ciste infheistíochta é Sogepa a sholáthraíonn seirbhísí infheistíochta agus a thionlacann tionscnaimh eagrúcháin gnó bunaithe ar thionscnaimh eacnamaíocha agus tionsclaíocha atá inchreidte agus inbhuanaithe.

                     (19)

                        IO L 347, 20.12.2013, lch. 884.

                     (20)

                        IO C 373, 20.12.2013, lch. 1.

                     (21)

                        IO L 347, 20.12.2013, lch. 855.

                     (22)

                        IO C 373, 20.12.2013, lch. 1.

                     (23)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020 (IO L 347, 20.12.2013, lch. 884).


               AN COIMISIÚN EORPACH
            An Bhruiséil,9.4.2018
            COM(2018) 165 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCiste Eorpach um Choigeartú don Domhandú a shlógadh (EGF/2018/000 TA 2018 - Cúnamh teicniúil ar thionscnamh ón gCoimisiún)

               MEABHRÁN MÍNIÚCHÁIN

               Leagtar síos na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú (CED) i Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE)1927/2006
                  1
                (an ‘Rialachán maidir leis an gCiste Eorpach um Choigeartú don Domhandú’).

               ACHOIMRE AR AN IARRATAS AGUS ANAILÍS

                  Sonraí ríthábhachtacha:

                  Uimhir thagartha CED
                        EGF/2018/000

                  An Coimisiún Eorpach
                        Cúnamh teicniúil

                  Caiteachas riaracháin: buiséad leagtha amach in EUR
                        345 000

                  % caiteachas riaracháin (uasteorainn: 0,5 %)
                        0,2 %

               I gcomhréir le hAirteagal 11(1) den Rialachán maidir le CED, féadfar go gcuirfear uasmhéid 0.5 % den mhéid uasta bliantúil a chur ar fáil le haghaidh cúnamh teicniúil ar thionscnamh ón gCoimisiún.

               Cúnamh teicniúil atá le cistiú agus miondealú na gcostas a mheastar a bheidh air

               1.Úsáidfear an ranníocaíocht le haghaidh costas a luaitear in Airteagal 11(1) agus in Airteagal 11(4) chomh maith le hAirteagal 12(2), in Airteagal 12(3) agus in Airteagal 12(4) den Rialachán maidir le CED, mar a shonraítear thíos faoi seo.

               2.Faireachán agus bailiú sonraí: Déanfaidh an Coimisiún sonraí a bhailiú maidir le hiarratais a fhaightear, a íoctar agus a ndéantar iad a fhoirceannadh, agus maidir le bearta a bheartaítear agus a chuirtear chun feidhme. Cuirfear na sonraí sin ar fáil ar an láithreán gréasáin agus tiomsófar iad i bhfoirm iomchuí le haghaidh Thuarascálacha Débhliantúla 2019 agus 2021. Bunaithe ar obair a rinneadh le blianta beaga anuas, is é EUR 20 000 costais na gníomhaíochta seo.

               3.Faisnéis: An laithreán gréasáin maidir le CED
                  2
               , arna bhunú ag an gCoimisiún laistigh dá limistéar Fostaíochta, Gnóthaí Sóisialta agus Cuimsithe, agus atá á chothabháil aige i gcomhréir le hAirteagal 12(2) den Rialachán maidir le CED, déanfar é a nuashonrú agus a leathnú go rialta, agus aistreofar gach eilimint nua isteach i dteangacha uile an Aontais. Déanfar feasacht ghinearálta faoi CED a mhéadú agus cuirfear a infheictheacht chun cinn. Cuirfear rith cló beag de mheasúnú leath-théarma CED ar fáil agus foilseofar ar líne é ag an am céanna freisin. Cumhdófar CED i bhfoilseacháin éagsúla an Choimisiúin agus i ngníomhaíochtaí closamhairc dá bhforáiltear in Airteagal 11(4) den Rialachán maidir le CED. Meastar gur EUR 20 000 an costas a bheidh ar na míreanna sin in 2018.

               4.Bunachar eolais / comhéadán iarratas a chruthú: Tá an Coimisiún ag leanúint dá chuid oibre maidir le nósanna imeachta a chaighdeánú le haghaidh iarratais CED a fháil agus a bhainistiú, agus é ag úsáid feidhmiúlachtaí an chórais um malartú sonraí leictreonacha 2014, feidhmiúlachtaí ina gcomhtháthófar é. Ar an gcaoi sin, táthar in ann iarratais faoin Rialachán maidir le CED a shimpliú, an phróiseáil a bhaineann leo a dhéanamh níos tapa agus táthar in ann tuarascálacha a bhaint astu ar bhonn níos fusa le haghaidh riachtanais éagsúla. Déantar nósanna imeachta tuairiscithe a chomhtháthú chomh maith. Feidhmíonn modúl Cúloifige mar bheadh comhéadan ann idir an córas um malartú sonraí leictreonacha agus córas faisnéise airgeadais agus cuntasaíochta an Choimisiúin ABAC, lena néascaítear oibríochtaí airgeadais CED. Ós rud é go ndearnadh tromlach an ríomhchláraithe le blianta beaga anuas, ní gá ach dlaoi mhullaigh a chur ar athruithe a d’fhéadfadh a bheith ann nó iad a choigeartú. A bhuí le costais ríomhchláraithe a bheith níos ísle agus costais cothabhála gan a bheith athraithe, is lú na cistí atá ag teastáil ná mar a bhí i mblianta beaga anuas. Meastar gurb é EUR 80 000 costas na míreanna sin, suim a bheidh mar ranníocaíocht ó CED ann ar mhaithe le forbairt bhreise agus nuashonrú an chórais um malartú sonraí leictreonacha agus leis an gcothabháil rialta a bhaineann leis.

               5.Tacaíocht riaracháin agus theicniúil: Beidh trí chruinniú á dtionól ag Sainghrúpa Daoine Teagmhála CED (idir tús mhí Meitheamh 2018 agus deireadh mhí Bealtaine 2019), agus beidh comhalta ann ó gach Ballstát. Is é EUR 105 000 an costas a mheastar a bheidh ar na cruinnithe sin.

               6.Ina theannta sin, chun líonrú a chur chun cinn i measc na mBallstát, eagróidh an Coimisiún dhá sheimineár le rannpháirtíocht comhlachtaí cur chun feidhme CED agus a chuid comhpháirtithe sóisialta. A mhéid is féidir sin, déanfar iad seo a sceidealú gar do na dátaí céanna ar a mbeidh dhá cheann de thrí chruinniú an tSainghrúpa agus díreofar isteach ar shaincheisteanna a éiríonn aníos as cur chun feidhme praiticiúil an Rialacháin maidir le CED ar leibhéal an phobail. Is é EUR 120 000 an costas a mheastar a bheidh ar na míreanna sin.

                        Míreanna

                        Uimhir mheasta

                        Costas measta in aghaidh gach míre
                           (arna leagan amach in EUR)

                        Costais iomlána
                           (arna leagan amach in EUR)

                        Faireachán agus bailiú sonraí

                        Ilghnéitheach

                        Ilghnéitheach

                        20 000

                        Gníomhaíochtaí faisnéise

                        Ilghnéitheach

                        Ilghnéitheach

                        20 000

                        Cruthú, nuashonrú agus cothabháil bunachar eolais / comhéadan iarratas sa chóras um malartú sonraí leictreonacha

                        Ilghnéitheach

                        Ilghnéitheach

                        80 000

                        Tacaíocht riaracháin agus theicniúil: Cruinnithe Shainghrúpa Daoine Teagmhála CED

                        3

                        35 000

                        105 000

                        Tacaíocht riaracháin agus theicniúil: Seimineáir maidir le cur chun feidhme CED

                        2

                        60 000

                        120 000

                        Costais mheasta iomlána

                        345 000

               Maoiniú

               7.Is é EUR 150 milliún an tuasbhuiséad bliantúil le haghaidh CED in 2018 de réir praghsanna 2011 (EUR 172 303 000 de réir praghsanna 2018), mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020
                  3
               .

               8.Luaitear go sonrach in Airteagal 11(1) den Rialachán maidir le CED gur féidir 0.5 % den mhéid sin a chur ar fáil (i.e. EUR 861 515 in 2018) le haghaidh cúnamh teicniúil ar thionscnamh ón gCoimisiún. Faoi láthair, tá an méid iomlán le haghaidh 2018 ar fáil go fóill; ní dhearnadh aon chuid de a shannadh do chúnamh teicniúil. Tá an méid atá beartaithe cothrom le 0.2 % den uasbhuiséad bliantúil atá ar fáil le haghaidh CED in 2018.

               9.Is iad Parlaimint na hEorpa agus an Chomhairle a dhéanfaidh an cinneadh atá beartaithe CED a shlógadh i gcomhpháirt le chéile, mar a leagtar síos i bpointe 13 den Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  4
               .

               Gníomhartha gaolmhara

               10.An tráth céanna a thíolacfaidh sé an togra seo le haghaidh cinneadh CED a shlógadh, déanfaidh an Coimisiún togra a thíolacadh do Pharlaimint na hEorpa agus don Chomhairle le haghaidh EUR 345 000 a aistriú chuig an líne bhuiséadach iomchuí.

               Foinse leithreasaí íocaíochtaí

               11.Úsáidfear leithreasaí ó líne bhuiséadach CED chun an méid is gá a chumhdach le haghaidh cúnamh teicniúil, EUR 345 000.

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCiste Eorpach um Choigeartú don Domhandú a shlógadh (EGF/2018/000 TA 2018 - Cúnamh teicniúil ar thionscnamh ón gCoimisiún)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) 1927/2006
                  5
               , agus go háirithe Airteagal 11(2) de,

               Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  6
               , agus go háirithe pointe 13 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é an aidhm atá leis an gCiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíochtaí i ngeall ar mhórathruithe struchtúracha ar phatrúin na trádála domhanda de thoradh an domhandaithe nó mar gur lean an ghéarchéim dhomhanda airgeadais agus eacnamaíochta ar aghaidh nó i ngeall ar ghéarchéim dhomhanda airgeadais agus eacnamaíochta nua, agus cabhrú le hath-imeascadh na noibrithe sin sa mhargadh saothair.

               (2)Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013
                  7
                ón gComhairle.

               (3)Foráiltear i Rialachán (AE) Uimh. 1309/2013 go bhféadfar uasmhéid 0.5 % de mhéid uasta bliantúil CED a chur ar fáil le haghaidh cúnamh teicniúil ar thionscnamh ón gCoimisiún.

               (4)Dá bhrí sin, ba cheart CED a shlógadh chun an tsuim EUR 345 000 a chur ar fáil le haghaidh cúnamh teicniúil ar thionscnamh ón gCoimisiún..

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais Eorpaigh don bhliain airgeadais 2018, déanfar an Ciste Eorpach um Choigeartú don Domhandú a shlógadh chun an tsuim EUR 345 000 a sholáthar i leithreasaí faoi chomhair gealltanas agus i leithreasaí íocaíochta.

               Airteagal 2

               Tiocfaidh an Cinneadh seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 347, 20.12.2013, lch. 855.

                     (2)

                  http://ec.europa.eu/egf

                     (3)

                        IO L 347, 20.12.2013, lch. 884.

                     (4)

                        IO C 373, 20.12.2013, lch. 1.

                     (5)

                        IO L 347, 20.12.2013, lch. 855.

                     (6)

                        IO C 373, 20.12.2013, lch. 1.

                     (7)

                        Rialachán (AE) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 IO L 347, 20.12.2013, lch. 884.


               AN COIMISIÚN EORPACH
            An Bhruiséil,9.2.2018
            COM(2018) 61 final
            Togra le haghaidh
            CINNEADH Ó PHARLAIMINT NA hEORPA AGUS ÓN gCOMHAIRLE
            maidir leis an gCiste Eorpach um Choigeartú don Domhandú a shlógadh tar éisiarratas ón nGearmáin – EGF/2017/008 DE/Goodyear

               MEABHRÁN MÍNIÚCHÁIN

               COMHTHÉACS AN TOGRA

               1.Leagtar na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú (CED) síos i Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  1
                (an ‘Rialachán maidir leis an gCiste Eorpach um Choigeartú don Domhandú’).

               2.Tar éis iomarcaíochtaí
                  2
                a theacht chun cinn in Goodyear Dunlop Tires Germany GmbH sa Ghearmáin, chuir an Ghearmáin an tiarratas EGF/2017/008 DE/Goodyear ar ranníocaíocht airgeadais ó CED isteach an 6 Deireadh Fómhair 2017.

               3.Tar éis dó measúnú a dhéanamh ar an iarratas sin, tháinig an Coimisiún ar an gconclúid, i gcomhréir leis na forálacha uile is infheidhme den Rialachán maidir leis an gCiste Eorpach um Choigeartú don Domhandú, gur comhlíonadh na coinníollacha maidir le ranníocaíocht airgeadais ó CED a dhámhachtain.

               ACHOIMRE AR AN IARRATAS

                        Iarratas ar CED

                        EGF/2017/008 DE/Goodyear

                        Ballstát

                        An Ghearmáin

                        An réigiún/na réigiúin lena mbaineann (Leibhéal 2 NUTS
                           3
                        )

                        Regierungsbezirk Karlsruhe (DE12)

                        An dáta a cuireadh an tiarratas isteach

                        6 Deireadh Fómhair 2017

                        An dáta a admhaíodh go bhfuarthas an tiarratas

                        6 Deireadh Fómhair 2017

                        An dáta a iarradh faisnéis bhreise

                        23 Deireadh Fómhair 2017

                        An spriocdháta leis an bhfaisnéis bhreise a sholáthar

                        4 Nollaig 2017

                        An spriocdháta leis an measúnú a chur i gcrích

                        26 Feabhra 2018

                        Critéar idirghabhála

                        Airteagal 4(1)(a) den Rialachán maidir leis an gCiste Eorpach um Choigeartú don Domhandú

                        An príomhfhiontar

                        Goodyear

                        An líon fiontar lena mbaineann

                        1

                        An earnáil/na hearnálacha gníomhaíochta eacnamaíche

                        (Rannán NACE Athbhreithniú 2)
                           4

                        Rannán 22 NACE Athbhreithniú 2

                        (Monarú táirgí rubair agus plaisteacha)

                        An líon fochuideachtaí, soláthraithe agus táirgeoirí iartheachtacha

                        0

                        An tréimhse thagartha (ceithre mhí ar a mhéad):

                        14 Iúil 2017 - 5 Deireadh Fómhair 2017

                        An líon iomarcaíochtaí le linn na tréimhse tagartha (a)

                        632

                        An líon iomarcaíochtaí roimh an tréimhse thagartha nó ina diaidh (b)

                        14

                        An líon iomlán iomarcaíochtaí (a + b)

                        646

                        An líon iomlán tairbhithe incháilithe

                        646

                        An líon iomlán tairbhithe ar a bhfuiltear ag díriú

                        646

                        An líon daoine óga ar a bhfuiltear ag díriú nach bhfuil i mbun fostaíochta, oideachais nó oiliúna

                        0

                        An buiséad do sheirbhísí pearsantaithe (EUR)

                        3 464 371

                        An buiséad le haghaidh CED a chur chun feidhme
                           5
                         (EUR)

                        144 348

                        Buiséad iomlán (EUR)

                        3 608 719

                        Ranníocaíocht ó CED (60 %) (EUR)

                        2 165 231

               MEASÚNÚ AR AN IARRATAS

               Nós imeachta

               4.Chuir an Ghearmáin an tiarratas EGF/2017/008 DE/Goodyear isteach an 6 Deireadh Fómhair 2017, a bhí laistigh de 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir leis an gCiste Eorpach um Choigeartú don Domhandú. D’admhaigh an Coimisiún go bhfuarthas an tiarratas ar an lá céanna, agus d’iarr sé ar an nGearmáin an 23 Deireadh Fómhair 2017 faisnéis bhreise a sholáthar. Soláthraíodh an fhaisnéis bhreise sin laistigh de shé seachtaine ó iarradh í. An spriocthréimhse 12 sheachtain ó fháil an iarratais chomhlánaithe ar lena linn ba cheart don Choimisiún a mheasúnú a chur i gcrích ar an gcaoi a bhfuil na coinníollacha maidir le ranníocaíocht airgeadais a sholáthar á gcomhlíonadh ag an iarratas, rachaidh sí in éag an 26 Feabhra 2018.

               Incháilitheacht an iarratais

               Na fiontair agus na tairbhithe lena mbaineann

               5.Baineann an tiarratas le 646 oibrí a cuireadh ar iomarcaíocht in Goodyear Dunlop Tires Germany GmbH. Oibríonn an fiontar sin san earnáil eacnamaíoch a aicmítear faoi Rannán 22 NACE Athbhreithniú 2 (Monarú táirgí rubair agus plaisteacha). Tá na hiomarcaíochtaí a rinne Goodyear lonnaithe in Regierungsbezirk Karlsruhe (DE12) sa Ghearmáin, ar réigiún ar leibhéal 2 NUTS é.

                        Na fiontair agus an líon daoine a dífhostaíodh le linn na tréimhse tagartha

                        Goodyear Dunlop Tires Germany GmbH

                        632

               Critéir idirghabhála

               6.Chuir an Ghearmáin an tiarratas isteach faoi na critéir idirghabhála a leagtar amach in Airteagal 4(1)(a) den Rialachán maidir leis an gCiste Eorpach um Choigeartú don Domhandú, lena gceanglaítear go ndearnadh 500 oibrí ar a laghad iomarcach le linn tréimhse thagartha ceithre mhí i bhfiontar atá lonnaithe i mBallstát, lena náirítear oibrithe ar chuir soláthraithe agus táirgeoirí iartheachtacha ar iomarcaíocht iad agus/nó daoine féinfhostaithe a bhfuil deireadh tagtha lena ngníomhaíocht.

               7.Maireann an tréimhse thagartha don iarratas ón 14 Iúil 2017 go dtí an 5 Deireadh Fómhair 2017.

               8.Is iad seo a leanas na hiomarcaíochtaí a tháinig chun cinn le linn na tréimhse tagartha:

               –632 oibrí a cuireadh ar iomarcaíocht in Goodyear.

               Iomarcaíochtaí agus deireadh le gníomhaíocht a ríomh

               9.Rinneadh na hiomarcaíochtaí le linn na tréimhse tagartha a ríomh mar seo a leanas:

               –632 oibrí ó dháta fhógra aonair an fhostóra go raibh sé chun an toibrí a leagan as nó chun conradh fostaíochta an oibrí a fhoirceannadh.

               Tairbhithe incháilithe

               10.I dteannta na noibrithe a ndearnadh tagairt dóibh cheana féin, áirítear leis na tairbhithe incháilithe 14 oibrí a cuireadh ar iomarcaíocht roimh an tréimhse thagartha nó ina diaidh. Cuireadh gach duine de na hoibrithe sin ar iomarcaíocht tar éis an fhógra ghinearálta maidir leis na hiomarcaíochtaí réamh-mheasta an 24 Deireadh Fómhair 2016. Is féidir nasc cúisíoch soiléir a aithint leis an eachtra a spreag na hiomarcaíochtaí le linn na tréimhse tagartha.

               11.Dá bhrí sin, is é 646 dhuine an líon iomlán tairbhithe incháilithe.

               An nasc idir na hiomarcaíochtaí agus na mórathruithe struchtúracha i bpatrúin na trádála domhanda de bharr an domhandaithe

               12.Chun an nasc a aithint idir na hiomarcaíochtaí agus na mórathruithe struchtúracha i bpatrúin na trádála domhanda de bharr an domhandaithe, áitíonn an Ghearmáin go raibh tionchar diúltach ag an domhandú ar tháirgeadh bonn gluaisteán i ndeighleog B
                  6
                san Aontas Eorpach. Is é an sciar suntasach den mhargadh a ghnóthaigh soláthraithe Áiseacha le blianta beaga anuas is cúis leis sin.

               13.Cé go bhfuil feabhas beag tagtha ar an táirgeadh gluaisteán paisinéirí in Aontas an 27 le blianta beaga anuas, thit sé go suntasach le linn na géarchéime airgeadais agus níor fhill sé ar an leibhéal ar a raibh sé in 2006 go dtí 2016. De réir anailísí ó

                  Chomhlachas Mhonaróirí Gluaisteán na hEorpa

                (ACEA), bhí díolacháin gluaisteán beag sa bhliain 2016 fós faoi bhun an leibhéil ar a raibh sé in 2005. Mar sin féin, laghdaigh an sciar den mhargadh domhanda atá ag mótarfheithiclí a mhonaraítear san Eoraip ó 35 % sa bhliain 2001 go 23 % sa bhliain 2016. Mhéadaigh an sciar den mhargadh domhanda atá ag an tSín ó 5 % go 30 % sa tréimhse chéanna
                  7
               . Tá méadú 45 % tagtha ar an táirgeadh gluaisteán san Áise le deich mbliana anuas
                  8
               .

               14.Ó 2015 go 2016, tháinig méadú 22 % ar allmhairí isteach san Aontas Eorpach agus tháinig laghdú 3 % ar onnmhairí as
                  9
               . Cé gur ón Tuirc a thagann formhór na bhfeithiclí allmhairithe (agus sciar 29 % den mhargadh aici), ba iad an India (méadú 31 %), an Afraic Theas (méadú 29 %) agus an tSeapáin (méadú 20 %) a bhain an fás is láidre amach in allmhairí mótarfheithiclí sa tréimhse 2015-2016
                  10
               . Ní mór na straitéisí fadtéarmacha margaidh atá i bhfeidhm ag monaróirí gluaisteán agus ag monaróirí bonn araon a chur i gcomhréir le rátaí féideartha fáis. Cé nár tháinig ach méadú 9 % ar mhótarú laistigh den Aontas Eorpach ó 2005 go 2015, tháinig méadú 140 % ar mhótarú san Áise/san Aigéine agus méadú 59 % ar mhótarú i Meiriceá Láir agus i Meiriceá Theas sa tréimhse chéanna
                  11
               .

               15.Mar sin, tá athrú suntasach tagtha ar an margadh bonn domhanda ó thús na mílaoise i leith. Cé go raibh Bridgestone, Michelin agus Goodyear, na trí rannpháirtí is mó sa mhargadh domhanda, freagrach as 57 % den táirgeadh bonn domhanda sa bhliain 2000, thit an sciar sin go 38 % 2013. Le linn na tréimhse céanna, mhéadaigh an sciar den mhargadh atá ag monaróirí Áiseacha as an tSín, as an Téaváin agus as Singeapór ó 4 % in 2001 go 20 % in 2013, de réir staidéar inmheánach ó Ernst & Young Consulting. De réir Chomhlachas Monaróirí Bonn agus Rubair na hEorpa (ETRMA), ba as an Áise do shé cinn de na 10 monaróir bonn is airde láimhdeachas sa bhliain 2016
                  12
               .

               16.Ba líonmhaire i bhfad allmhairí bonn (130 milliún bonn) ná onnmhairí bonn (74 mhilliún bonn) san Aontas Eorpach sa bhliain 2015. Bhí táirgeadh bonn san Aontas Eorpach in 2015 (4.9 milliún tona) fós beagáinín faoi bhun an aschuir in 2007 (5.1 milliún tona)
                  13
               .

               17.Léirítear i staidéar a d’fhoilsigh Gesellschaft für Konsumforschung, ar institiúid taighde margaidh é, gurb amhlaidh, cé gur i mdeighleog bonn B a bhí 77 % de na boinn a díoladh sa Ghearmáin in 2005, nach raibh na méideanna boinn sin freagrach ach as 43 % de na díolacháin sa Ghearmáin in 2014, rud a léiríonn aistriú an táirgthe feithiclí beaga chuig na margaí fáis san Áise agus i Meiriceá Theas
                  14
               .

               18.Go dtí seo, ní raibh earnáil Rannán 22 NACE Athbhreithniú 2 (Monarú táirgí rubair agus plaisteacha) ina hábhar d’aon iarratas ar CED
                  15
               .

               Eachtraí as ar tháinig na hiomarcaíochtaí agus an deireadh le gníomhaíocht

               19.Ba é dúnadh iomlán mhonarcha táirgthe Goodyear in Philippsburg an eachtra as ar tháinig na hiomarcaíochtaí atá i gceist. Cuireadh Goodyear Tire & Rubber Company ar bun in Akron, Ohio, Stáit Aontaithe Mheiriceá, i 1898 agus tá sé ar cheann de na monaróirí bonn is mó ar domhan anois. Bunaíodh Deutsche Goodyear GmbH sa bhliain 1954 agus tosaíodh ar mhonarcha bonn na cuideachta in Philippsburg a thógáil sa bhliain 1966. Tá thart ar 7 600 fostaí ag Goodyear Dunlop sa Ghearmáin faoi láthair. Tá a cheanncheathrú sa Ghearmáin lonnaithe in Hanau. Tá monarchana eile ag an gcuideachta sa Ghearmáin, atá lonnaithe in Fürstenwalde, in Wittlich, in Riesa agus in Fulda.

               20.Toisc go bhfuil laghdú tagtha ar an aschur gluaisteán ón Aontas Eorpach agus ar an sciar den mhargadh atá aige de bharr an domhandaithe, tá ró-acmhainn shuntasach ag Goodyear i ndeighleog B anois, rud is comhionann le thart ar chúig mhilliún bonn ar fud struchtúr comhtháite táirgthe na cuideachta san Eoraip. Tá sé sin cothrom leis an meánacmhainn bhliantúil atá ag monarcha táirgthe amháin. Dá bhrí sin, b’éigean do Goodyear ceann amháin dá mhonarchana san Eoraip a dhúnadh. Chinn Goodyear an mhonarcha in Philippsburg a dhúnadh, monarcha ag a raibh an acmhainn táirgthe is mó do bhoinn i ndeighleog B i measc na monarchana atá ag Goodyear san Eoraip. Dá bhrí sin, d’fhógair lucht bainistíochta Goodyear an 24 Deireadh Fómhair 2016 go ndúnfaí in 2017 an mhonarcha bonn in Philippsburg, a raibh 888 noibrí aici.

               21.Thug Goodyear comhaontú comhchoiteann i gcrích le IG BCE, ar ceardchumann é, an 26 Aibreán 2017, comhaontú lena rialáiltear na téarmaí iomarcaíochta. Tar éis dul i mbun cainte leis an gcomhairle fostaithe, cuireadh an comhaontú sin ar áireamh i scéim iomarcaíochta. Bhí an táirgeadh scortha cheana féin amhail an 15 Iúil 2017 agus fógraíodh go ndúnfaí an mhonarcha an 31 Nollaig 2017.

               22.Chomhaontaigh na comhpháirtithe sóisialta le chuideachta aistrithe a chruthú. Níl sé éigeantach faoi dhlí na Gearmáine cuideachta aistrithe a chruthú. Níl aon oibleagáid ar an gcuideachta atá ag dífhostú ranníocaíocht a dhéanamh i leith cuideachta aistrithe a chruthú. Gan rannpháirtíocht na cuideachta atá ag dífhostú, ní chuirfí aon chuideachta aistrithe ar bun. Más amhlaidh a chinneann an chuideachta atá ag dífhostú a bheith rannpháirteach agus go gcomhaontaíonn na comhpháirtithe sóisialta cuideachta aistrithe a chruthú, is le dlí sóisialta na Gearmáine a leagfar an fráma dlíthiúil síos (§§ 110 agus 111, SGB III).

               23.Beidh na cuideachtaí aistrithe á mbainistiú ag weitblick - personalpartner GmbH, ar cuideachta í atá faoi úinéireacht Chónaidhm Cheardchumainn na Gearmáine (Deutscher Gewerkschaftsbund - DGB). Shínigh 646 dhuine de na hoibrithe comhaontú tríthaobhach ar dá réir a rachaidh siad isteach sa chuideachta aistrithe nuair a thiocfaidh deireadh go hoifigiúil lena bhfostaíocht le Goodyear. Shínigh 632 oibrí an comhaontú le linn na tréimhse tagartha agus, cé nach go raibh 14 dhuine eile ann nach raibh in ann é a shíniú fós de bharr saoire mháithreachais, etc., táthar ag súil go síneoidh siad an comhaontú roimh fhoirceannadh a gconartha le Goodyear. Maidir leis na daoine a chinn gan dul isteach sa chuideachta aistrithe, bhí post nua faighte acu cheana féin nó chinn siad dul ar scor.

               24. Rinne Goodyear scaoilíocaíochtaí, chomhaontaigh sé an liúntas oiliúna (Transferkurzarbeitergeld) a bhreisiú agus chuir sé buiséad athoiliúna thart ar EUR 3 000 ar fáil do gach fostaí. Ríomhtar an tréimhse aistrithe do gach fostaí bunaithe ar fhad a sheirbhíse leis an gcuideachta agus ní mhairfidh sí níos mó ná bliain amháin.

               25.Úsáidfear an cúnamh breise ó CED chun na bearta a chomhlánú agus is féidir é a úsáid freisin chun tréimhse ama na mbeart aonair a fhadú. Rachaidh 595 oibrí isteach sa chéad chuideachta aistrithe an 1 Eanáir 2018. Toisc go mbeidh 51 oibrí eile fós i mbun fostaíochta le linn an mhonarcha a dhíchóimeáil, tá cuideachta eile aistrithe ar bun ionas gur féidir leis na hoibrithe atá fágtha dul isteach sa dara cuideachta aistrithe an 1 Aibreán 2018.

               An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta agus ar an bhfostaíocht

               26.Meastar go mbeidh drochthionchar suntasach ag na hiomarcaíochtaí ar an ngeilleagar áitiúil. Agus thart ar 13 000 áitritheoir inti, tá cathair Philippsburg suite i ndúiche Waghäusl de chuid na Gníomhaireachta Fostaíochta Poiblí, ina gcónaíonn thart ar 60 000 duine san iomlán. Ós rud é nach bhfuil an earnáil threasach freagrach ach as 48 % den fhostaíocht, tá an earnáil faoi thearcionadaíocht sa réigiún i gcomparáid leis an bhfigiúr do Stát Feidearálach Baden-Württemberg ina iomláine (63 %). Ceann de phríomh-shaintréithe an réigiúin is ea gur os cionn an mheáin atá an céatadán de dhaoine a oibríonn san earnáil monaraíochta. I gcomparáid le dúichí comharsanacha, tá an ráta dífhostaíochta i réigiún Waghäusl measartha ard, cothrom le 5,7 % (Meitheamh 2017), i gcomparáid le 3,3 % in Karlsruhe. Tá an dífhostaíocht i gceantar Waghäusl ag dul i méid, agus méadú 17 % tagtha ar an dífhostaíocht ó anuraidh. Is cosúil go bhfuil saoránaigh a thagann ó chúlra imirceach agus daoine aosta ar na daoine is mó faoi mhíbhuntáiste sa mhargadh saothair réigiúnach. Is daoine nach náisiúnaigh iad 25 % de na daoine dífhostaithe, agus is os cionn 55 bliana d’aois atá beagnach aon trian de na daoine atá dífhostaithe go fadtéarmach atá ag fáil leas sóisialach. Is faoi na catagóirí sin a thagann sciar mór de na hoibrithe a ndearna Goodyear iomarcach iad freisin.

               27.Bhí an mhonarcha de chuid Goodyear ar an bhfostóir is mó sa réigiún, agus stáisiún núicléach ar an dara fostóir is mó. De bharr an chinnidh ón nGearmáin a bheith ina tír neamhnúicléach, dúnfar an stáisiún núicléach laistigh den chéad chúpla bliain eile. Chuir roinnt cuideachtaí beaga agus meánmhéide sa réigiún na céadta oibrí ar iomarcaíocht cheana féin, mar shampla rinneadh 146 dhuine iomarcach i samhradh 2017 i gcuideachta atá ag oibriú san earnáil gluaisteán agus rinneadh 144 dhuine iomarcach mar thoradh ar dhúnadh monaróra preasa. Tá athrú struchtúrach le teacht ar an réigiún. Dá bhrí sin, chuir PES straitéis cáilíochtaí agus scileanna le chéile ina bhfuil aird tugtha ar riachtanais (amach anseo) an mhargaidh shaothair agus ar leibhéal cáilíochtaí na noibrithe lena mbaineann.

               Na tairbhithe ar a bhfuiltear ag díriú agus na gníomhaíochtaí atá beartaithe

               Na tairbhithe ar a bhfuiltear ag díriú

               28.Meastar gurb é 646 dhuine an líon oibrithe iomarcacha a ghlacfaidh páirt sna bearta. Is mar seo a leanas atá an miondealú ar na hoibrithe sin de réir gnéis, saoránachta agus aoisghrúpa:

                        Catagóir

                        An líon
                           tairbhithe ar a bhfuiltear ag díriú (slánaíodh na céatadáin)

                        Gnéas:

                        Fir:

                        641

                        (99,23 %)

                        Mná:

                        5

                        (0,77 %)

                        Saoránacht:

                        saoránaigh de chuid an Aontais Eorpaigh:

                        493

                        (76,32 %)

                        saoránaigh nach saoránaigh de chuid an Aontais Eorpaigh iad:

                        153

                        (23,68 %)

                        Aoisghrúpa:

                        15-24 bliana:

                        15

                        (2,32 %)

                        25-29 bliain:

                        33

                        (5,11 %)

                        30-54 bliain:

                        428

                        (66,25 %)

                        55-64 bliana:

                        168

                        (26,01 %)

                        os cionn 64 bliana:

                        2

                        (0,31 %)

               Incháilitheacht na ngníomhaíochtaí atá beartaithe

               29.Mar atá leagtha amach thuas, chomhaontaigh na comhpháirtithe sóisialta go gcruthófaí dhá chuideachta aistrithe lena bhfreastalófaí ar dhá dhream dhifriúla oibrithe iomarcacha de chuid mhonarcha Goodyear, a rachadh isteach sa chéad chuideachta aistrithe an 1 Eanáir 2018 nó sa dara cuideachta aistrithe an 1 Aibreán 2018 faoi seach. Is í an chuideachta aistrithe freisin a sholáthraíonn na bearta breise a thairgeann Goodyear, cé nach bhfuil na bearta sin ina gcuid den iarratas ar CED. I dteannta a chéile, tá na gníomhaíochtaí go léir a bhfuil tuairisc orthu thíos ina bpacáiste de sheirbhísí pearsantaithe a chomhordaíonn na cuideachtaí aistrithe agus is é an aidhm atá leo na hoibrithe iomarcacha a ath-imeascadh isteach san fhostaíocht.

               30.Tá na gníomhaíochtaí seo a leanas i gceist leis na seirbhísí pearsantaithe a sholáthrófar d’oibrithe iomarcacha:

               –Bearta ardaithe scileanna: Tairgtear bearta ardaithe scileanna d’oibrithe incháilithe tar éis agallaimh phróifílithe agus agallaimh ghairmthreorach d’fhonn cabhrú leo leas a bhaint as deiseanna sa mhargadh saothair. Díreofar sna cúrsaí oiliúna a thairgfear ar earnálacha a mbaineann ionchais sa todhchaí leo, lena náirítear an earnáil miotalóireachta agus an earnáil trádstórála. Is féidir cúrsaí a sholáthar do dhaoine aonair nó do ghrúpaí, cúrsaí inniúlachtaí bunúsacha, cúrsaí ardaithe scileanna agus cúrsaí lena nullmhaítear na rannpháirtithe d’athruithe gairme. Leagfar béim ar leith ar chúrsaí Gearmáinise do rannpháirtithe a bhfuil leibhéal an-íseal scileanna Gearmáinise acu.

               –Piarghrúpaí/ceardlanna: Beidh na piarghrúpaí agus na ceardlanna ina bhfóraim ghrúpa a gcabhróidh éascaitheoir leo agus ar lena linn a chabhrófar le rannpháirtithe smaointe agus machnaimh a mhalartú. Is féidir go ndíreofar sna piarghrúpaí ar thopaicí éagsúla, lena náirítear bainistíocht ama, féinbhainistíocht, agus bearta sláinte a chur chun cinn, nó is féidir go mbunófar piarghrúpaí speisialta do rannpháirtithe ó chúlra imirceach. Tairgtear ceardlanna éagsúla, lena náirítear ceardlanna lena bpléitear leis an gcothromaíocht idir an obair agus an saol agus ceardlanna lena bpléitear le saincheisteanna inscne.

               –Seirbhís chomhairleach do ghnólachtaí nuathionscanta: Is é a bheidh i gceist leis an tseirbhís chomhairleach pacáiste de sheirbhísí comhairleacha do dhaoine ar spéis leo a ngnólacht féin a chur ar bun. Áireofar leis na seirbhísí sin bearta cóitseála atá oiriúnaithe don duine aonair.

               –Cuardach Poist: Oibreoidh scabhtaí gairmiúla fostaíochta chun teacht ar fholúntais fhéideartha phoist nár foilsíodh fós agus a d’fhéadfadh a bheith oiriúnach d’oibrithe incháilithe. Tá sé beartaithe aonach fostaíochta a reáchtáil freisin.

               –Meantóireacht leantach/fostaíocht a aimsiú: Chun an taistriú chuig post nua a éascú agus chun an riosca go gcaillfí an post a íoslaghdú, is féidir le hoibrithe leas a bhaint as seirbhísí breise treoirchomhairleoireachta tar éis dóibh glacadh le post nua.

               –Liúntas oiliúna: Tosaítear ar íocaíochtaí a dhéanamh ón dáta a théann an toibrí isteach sa chuideachta aistrithe agus stoptar den íocaíocht a dhéanamh a luaithe a fhágann an duine an chuideachta aistrithe.

               31.Leis an tionscadal, rannchuideofar le forbairt eacnamaíoch inbhuanaithe sa Ghearmáin. Is ar aon dul le straitéis inbhuanaitheachta na Gearmáine atá na bearta a eagraítear agus, anuas air sin, tá deimhniú inbhuanaitheachta ag weitblick – personalpartner GmbH, comhlacht ar cuireadh de chúram air an dá chuideachta aistrithe a chur ar bun.

               32.Is ionann na gníomhaíochtaí atá beartaithe, a bhfuil tuairisc orthu anseo, agus bearta gníomhacha maidir leis an margadh saothair laistigh de na gníomhaíochtaí incháilithe a leagtar amach in Airteagal 7 den Rialachán maidir leis an gCiste Eorpach um Choigeartú don Domhandú. Ní chuirfear na gníomhaíochtaí sin in ionad bearta éighníomhacha cosanta sóisialta.

               33.Sholáthair an Ghearmáin an fhaisnéis a theastaíonn maidir le gníomhaíochtaí atá éigeantach don fhiontar lena mbaineann de bhua an dlí náisiúnta nó de bhun comhaontuithe comhchoiteanna. Dheimhnigh sí nach dtiocfadh ranníocaíocht airgeadais ó CED in ionad na ngníomhaíochtaí sin.

               Buiséad measta

               34.Is é EUR 3 608 719 na costais mheasta iomlána, a chuimsíonn caiteachas EUR 3 464 371 ar sheirbhísí pearsantaithe agus caiteachas EUR 144 348 ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe.

               35.Is é EUR 2 165 231 (60 % de na costais iomlána) an ranníocaíocht airgeadais iomlán a iarradh ó CED.

                        Gníomhaíochtaí

                        An líon measta rannpháirtithe

                        An costas measta (slánaithe) in aghaidh an rannpháirtí
                           16

                        (EUR)

                        Costais mheasta iomlána

                        (EUR)

                        Seirbhísí pearsantaithe (Gníomhaíochtaí faoi Airteagal 7(1)(a) agus (c) den Rialachán maidir leis an gCiste Eorpach um Choigeartú don Domhandú)

                        Bearta ardaithe scileanna (Qualifizierungsmaßnahmen)

                        288

                        4 512

                        1 299 516

                        Piarghrúpaí/ceardlanna

                        276

                        1 294

                        357 086

                        Seirbhís chomhairleach do ghnólachtaí nuathionscanta (Existenzgründerberatung)

                        30

                        1 690

                        50 710

                        Cuardach Poist (Stellenakquise)

                        350

                        369

                        129 319

                        Meantóireacht leantach/fostaíocht a aimsiú (Nachbetreuung/Beschäftigungssicherung)

                        646

                        643

                        415 211

                        Fo-iomlán (a):

                        An céatadán den phacáiste de sheirbhísí pearsantaithe

                        –

                        2 251 842

                        (65 %)

                        Liúntais agus dreasachtaí (Gníomhaíochtaí faoi Airteagal 7(1)(b) den Rialachán maidir leis an gCiste Eorpach um Choigeartú don Domhandú)

                        Liúntas oiliúna (Transferkurzarbeitergeld)

                        646

                        1 877

                        1 212 529

                        Fo-iomlán (b):

                        An céatadán den phacáiste de sheirbhísí pearsantaithe:

                        –

                        1 212 529

                        (35 %)

                         Gníomhaíochtaí faoi Airteagal 7(4) den Rialachán maidir leis an gCiste Eorpach um Choigeartú don Domhandú

                        1. Gníomhaíochtaí ullmhúcháin

                        –

                        21 652

                        2. Bainistíocht

                        –

                        79 391

                        3. Faisnéis agus poiblíocht

                        –

                        7 218

                        4. Rialú agus tuairisciú

                        –

                        36 087

                        Fo-iomlán (c):

                        An céatadán de na costais iomlána:

                        –

                        144 348

                        (4 %)

                        Costais iomlána (a + b + c):

                        –

                        3 608 719

                        Ranníocaíocht ó CED (60 % de na costais iomlána)

                        –

                        2 165 231

               36.Costais na ngníomhaíochtaí atá sainaithnithe sa tábla thuas mar ghníomhaíochtaí faoi Airteagal 7(1)(b) den Rialachán maidir leis an gCiste Eorpach um Choigeartú don Domhandú, ní mó iad ná 35 % de na costais iomlána don phacáiste comhordaithe de sheirbhísí pearsantaithe. Dheimhnigh an Ghearmáin go bhfuil na gníomhaíochtaí sin ag brath ar rannpháirtíocht ghníomhach na dtairbhithe ar a bhfuiltear ag díriú i ngníomhaíochtaí a bhaineann le cuardach poist nó le hoiliúint.

               Tréimhse incháilitheachta caiteachais

               37.An 1 Eanáir 2018, chuir an Ghearmáin tús leis na seirbhísí pearsantaithe a sholáthar do na tairbhithe ar a bhfuiltear ag díriú. Dá bhrí sin, beidh an caiteachas ar na gníomhaíochtaí incháilithe le haghaidh ranníocaíocht airgeadais ó CED ón 1 Eanáir 2018 go dtí an 1 Eanáir 2020.

               38.An 7 Iúil 2017, thosaigh an Ghearmáin ag tabhú an chaiteachais riaracháin ba ghá a chaitheamh chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 7 Iúil 2017 go dtí an 1 Iúil 2020.

               Comhlántacht maidir le gníomhaíochtaí a chistítear le cistí náisiúnta nó le cistí an Aontais

               39.Is iad an buiséad feidearálach agus Bundesagentur für Arbeit (an tSeirbhís Fheidearálach um Fhostaíocht Phoiblí) na foinsí as a gcuirfear réamh-mhaoiniú náisiúnta nó comhchistiú náisiúnta ar fáil. Is as na foinsí sin a chistítear ranníocaíocht náisiúnta 40 % de chostais iomlána na mbeart atá á maoiniú ag CED agus a thairgeann an chuideachta aistrithe
                  17
               .

               40.Maidir leis na bearta a bhfuil tuairisc orthu thuas agus atá ag fáil ranníocaíocht airgeadais ó CED, dheimhnigh an Ghearmáin nach bhfaighidís ranníocaíochtaí airgeadais freisin ó ionstraimí airgeadais eile de chuid an Aontais.

               Nósanna imeachta le haghaidh dul gcomhairle leis na tairbhithe ar a bhfuiltear ag díriú nó lena nionadaithe nó leis na comhpháirtithe sóisialta agus le húdaráis áitiúla agus réigiúnacha

               41.Chuir an Ghearmáin in iúl gur dréachtaíodh an pacáiste comhordaithe de sheirbhísí pearsantaithe i gcomhairle leis na páirtithe go léir lena mbaineann, go háirithe ionadaithe do na hoibrithe a cuireadh ar iomarcaíocht, comhpháirtithe sóisialta agus údaráis réigiúnacha. Le haghaidh na mbeart a bhfuil CED ag tacú leo a phleanáil, reáchtáil an Aireacht Fheidearálach Saothair agus Gnóthaí Sóisialta cainteanna le lucht bainistíochta Goodyear, leis an gcomhairle fostaithe, le IG BCE, ar ceardchumann é, agus le PES chun plé a dhéanamh ar an scóip atá ann tacaíocht fhéideartha a fháil ó CED. Le linn plé chruinniú comhchéime an 7 Iúil 2017, thacaigh na páirtithe go léir lena mbaineann go soiléir le hiarratas féideartha ar CED. Bhí na páirtithe go léir ag obair i ndlúthchomhair le chéile agus chuir PES an coincheap don phacáiste beartaithe de bhearta pearsantaithe i láthair an 18 Meán Fómhair 2017.

               Córais bhainistíochta agus rialaithe

               42.Déantar cur síos san iarratas ar an gcóras bainistíochta agus rialaithe lena sonraítear freagrachtaí na gcomhlachtaí lena mbaineann. Chuir an Ghearmáin in iúl don Choimisiún go ndéanfadh na comhlachtaí laistigh den Aireacht Fheidearálach Saothair agus Gnóthaí Sóisialta (Bundesministerium für Arbeit und Soziales) a bhainistíonn Ciste Sóisialta na hEorpa (CSE), go ndéanfadh siad an ranníocaíocht airgeadais a bhainistiú freisin. Laistigh den 'Gruppe Europäische Fonds für Beschäftigung', áfach, is é 'Referat EF 4' a ghníomhaíonn mar údarás bainistíochta do CED agus is é 'Referat EF 1' an túdarás bainistíochta do CSE. Is é an 'Organisationseinheit Prüfbehörde' an túdarás rialaithe do CED agus do CSE araon. Bhainistigh na comhlachtaí sin na ranníocaíochtaí a chuir CED ar fáil don Ghearmáin roimhe sin. Maidir le roinnt de na cúraimí atá ar údarás bainistíochta CED, tá siad tarmligthe go buan chuig PES trí chomhaontú riaracháin.

               Na gealltanais a thug an Ballstát lena mbaineann

               43.Thug an Ghearmáin na dearbhuithe go léir a theastaíonn maidir leis na nithe seo:

               –cloífear leis na prionsabail um chóir chomhionann agus neamh-idirdhealú maidir leis an rochtain ar na gníomhaíochtaí atá beartaithe agus maidir le cur chun feidhme na ngníomhaíochtaí sin,

               –comhlíonadh na ceanglais a leagtar síos sa dlí náisiúnta agus i ndlí an Aontais maidir le hiomarcaíochtaí comhchoiteanna,

               –rinne Goodyear, a lean lena ghníomhaíochtaí tar éis dó na daoine lena mbaineann a leagan as, a chuid oibleagáidí dlíthiúla lena rialaítear na hiomarcaíochtaí a chomhlíonadh agus riar sé dá chuid oibrithe dá réir,

               –ní bhfaighidh na gníomhaíochtaí atá beartaithe tacaíocht airgeadais as cistí eile nó ionstraimí airgeadais eile de chuid an Aontais agus coiscfear aon mhaoiniú dúbailte,

               –beidh na gníomhaíochtaí atá beartaithe ag teacht le gníomhaíochtaí a mhaoinítear leis na Cistí Struchtúracha,

               –cloífidh an ranníocaíocht airgeadais ó CED le rialacha nós imeachta agus ábhartha an Aontais maidir le Státchabhair.

               IMPLEACHT BHUISÉADACH

               Togra buiséadach

               44.Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020
                  18
               .

               45.Tar éis dó an tiarratas a scrúdú i dtaca leis na coinníollacha a leagtar amach in Airteagal 13(1) den Rialachán maidir leis an gCiste Eorpach um Choigeartú don Domhandú, agus tar éis dó an líon tairbhithe ar a bhfuiltear ag díriú, na gníomhaíochtaí atá beartaithe agus na costais mheasta a chur san áireamh, tá sé beartaithe ag an gCoimisiún úsáid a bhaint as CED EUR 2 165 231, arb é 60 % de chostais iomlána na ngníomhaíochtaí atá beartaithe é, chun ranníocaíocht airgeadais a sholáthar don iarratas.

               46.Is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe úsáid a bhaint as CED, mar a leagtar síos i bpointe 13 den Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  19
               .

               Gníomhartha gaolmhara

               47.An tráth céanna a thíolacfaidh sé an togra seo le haghaidh cinneadh úsáid a bhaint as CED, déanfaidh an Coimisiún togra a thíolacadh do Pharlaimint na hEorpa agus don Chomhairle le haghaidh EUR 2 165 231 a aistriú chuig an líne bhuiséadach iomchuí.

               48.An tráth céanna a ghlacfaidh sé an togra seo le haghaidh cinneadh CED a shlógadh, glacfaidh an Coimisiún cinneadh maidir le ranníocaíocht airgeadais trí bhíthin gníomh cur chun feidhme, cinneadh a thiocfaidh i bhfeidhm ar an dáta a ghlacfaidh Parlaimint na hEorpa agus an Chomhairle an cinneadh atá beartaithe CED a shlógadh.

               Togra le haghaidh

               CINNEADH Ó PHARLAIMINT NA hEORPA AGUS ÓN gCOMHAIRLE

               maidir leis an gCiste Eorpach um Choigeartú don Domhandú a shlógadh tar éis

                  iarratas ón nGearmáin – EGF/2017/008 DE/Goodyear

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006
                  20
               , agus go háirithe Airteagal 15(4) de,

               Ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i gcúrsaí buiséid agus le bainistíocht fhónta airgeadais
                  21
               , agus go háirithe pointe 13 de,

               Ag féachaint don togra ón gCoimisiún Eorpach,

               De bharr an méid seo a leanas:

               (1)Is é an aidhm atá leis an gCiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíocht i ngeall ar mhórathruithe struchtúracha ar phatrúin na trádála domhanda de thoradh an domhandaithe nómar gur lean an ghéarchéim dhomhanda airgeadais agus eacnamaíochta ar aghaidh nó i ngeall ar ghéarchéim dhomhanda airgeadais agus eacnamaíochta nua, agus cabhrú le hath-imeascadh na noibrithe sin sa mhargadh saothair.

               (2)Ní sháróidh CED uasmhéid bliantúil EUR 150 milliún (praghsanna 2011), mar a leagtar síos in Airteagal 12 de Rialachán (AE, Euratom) Uimh. 1311/2013 ón gComhairle
                  22
               .

               (3)An 6 Deireadh Fómhair 2017, chuir an Ghearmáin iarratas isteach ar úsáid a bhaint as CED i dtaca le hiomarcaíochtaí in Goodyear Dunlop Tires Germany GmbH sa Ghearmáin. Mar fhorlíonadh ar an iarratas sin bhí faisnéis bhreise a soláthraíodh i gcomhréir le hAirteagal 8(3) de Rialachán (AE) Uimh. 1309/2013. Comhlíontar san iarratas sin na ceanglais le haghaidh ranníocaíocht airgeadais ó CED a shocrú, mar a leagtar síos in Airteagal 13 de Rialachán (AE) Uimh. 1309/2013.

               (4)Dá bhrí sin, ba cheart úsáid a bhaint as CED chun ranníocaíocht airgeadais EUR 2 165 231 a sholáthar i leith an iarratais a chuir an Ghearmáin isteach.

               (5)Chun íoslaghdú a dhéanamh ar an am a thógfar chun úsáid a bhaint as CED, ba cheart feidhm a bheith ag an gcinneadh sin ó dháta a ghlactha,

               TAR ÉIS AN CINNEADH SEO A GHLACADH:

               Airteagal 1

               Le haghaidh bhuiséad ginearálta an Aontais don bhliain airgeadais 2018, bainfear úsáid as an gCiste Eorpach um Choigeartú don Domhandú chun méid EUR 2 165 231 a sholáthar i leithreasaí faoi chomhair oibleagáidí agus i leithreasaí íocaíochta.

               Airteagal 2

               Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh. Beidh feidhm aige ón [the date of its adoption]*.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        IO L 347, 20.12.2013, lch. 855.

                     (2)

                        De réir bhrí Airteagal 3 den Rialachán maidir leis an gCiste Eorpach um Choigeartú don Domhandú.

                     (3)

                        Rialachán (AE) Uimh. 1046/2012 ón gCoimisiún an 8 Samhain 2012 lena gcuirtear chun feidhme Rialachán (CE) Uimh. 1059/2003 ó Pharlaimint na hEorpa agus ón gComhairle maidir le haicmiú comhchoiteann na naonad críche le haghaidh staidrimh (NUTS) a bhunú i dtaca le tarchur na hamshraithe le haghaidh an mhiondealaithe réigiúnaigh nua (IO L 310, 9.11.2012, lch. 34).

                     (4)

                        IO L 393, 30.12.2006, lch. 1.

                     (5)

                        I gcomhréir leis an gceathrú mír d’Airteagal 7 de Rialachán (AE) Uimh. 1309/2013.

                     (6)

                        Ar an iomlán, tá an margadh bonn comhdhéanta de dhá dheighleog atá sainithe de réir méideanna fonsa rotha. Cuimsíonn deighleog B méideanna fonsa atá sa raon idir 13 horlaí agus 16 horlaí, a úsáidtear de ghnáth le haghaidh feithiclí beaga nó meánmhéide, agus cuimsíonn deighleog A méideanna fonsa atá sa raon idir 17 norlaí agus 22 orlach, a úsáidtear de ghnáth le haghaidh gluaisteáin mhóra.

                     (7)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (8)

                        OICA 2017: Staidreamh,
                  http://www.oica.net/category/production-statistics/

                     (9)

                        Eurostat 2017: Trádáil mótarfheithiclí lasmuigh den Aontas Eorpach de réir catagóire, 2013-2016 (sna milliúin EUR), http://ec.europa.eu/eurostat/statistics-explained/index.php/File:Extra_EU_trade_of_motor_vehicles,_by_category,_2013-2016_(EUR_million).png

                     (10)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (11)

                        ACEA The Automobile Industry Pocket Guide 2017-2018 http://www.acea.be/publications/article/acea-pocket-guide

                     (12)

                        ETRMA 2017: Staidreamh - Eagrán 2016, Uimh. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf.

                     (13)

                        ETRMA 2017: Staidreamh - Eagrán 2016, Uimh. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf

                     (14)

                        GFK 2015: Sonraí Rianaithe ó GfK maidir le Díolacháin Tráchtála, Trádáil Bonn sa Ghearmáin, Eanáir-Nollaig 2005 go hEanáir-Nollaig 2014, https://blog.gfk.com/wp-content/uploads/2015/04/01-a.png

                     (15)

                        Bhí earnáil Rannán 29 NACE, Athbhreithniú 2 (Monarú mótarfheithiclí, leantóirí agus leathleantóirí) ina hábhar do 23 iarratas ar CED, a raibh 13 cinn díobh bunaithe ar an domhandú a bhaineann le trádáil agus 10 gcinn díobh bunaithe ar an ngéarchéim dhomhanda airgeadais agus eacnamaíochta. I gcuid mhór de na cásanna sin, bhí leibhéil éagsúla tionchair ag an dá chritéar (an domhandú agus an ghéarchéim) ar an gcinneadh oibrithe a leagan as. Is faoin mBallstát ansin atá sé a dhéanamh amach cén critéar díobh a bhí ar an bpríomhchúis in aon iarratas ar leith agus anailís réasúnaithe a sholáthar ar an nasc idir na hiomarcaíochtaí agus an critéar lena mbaineann, agus cúisíocht shoiléir á léiriú aige.

                     (16)

                        Na costais mheasta iomlána arna roinnt ar an líon measta rannpháirtithe; chun deachúlacha a sheachaint, slánaítear na meánchostais mheasta in aghaidh an rannpháirtí.

                     (17)

                        Maidir le soláthar an phacáiste de sheirbhísí pearsantaithe, ina gcuimsítear an tíoc liúntas agus bearta gníomhacha maidir leis an margadh saothair, is féidir tús a chur leis a luaithe a théann na hoibrithe go hoifigiúil isteach sa chuideachta aistrithe (an 1 Eanáir 2018 nó an 1 Aibreán 2018 faoi seach). Ón gcéad lá ar aghaidh, íoctar liúntais oiliúna (an "Transferkurzarbeitergeld") le hoibrithe, ar liúntais iad atá incháilithe le haghaidh chomhchistiú CED le linn do na hoibrithe iomarcacha cloí le bearta gníomhacha beartais maidir leis an margadh saothair.

                     (18)

                        IO L 347, 20.12.2013, lch. 884.

                     (19)

                        IO C 373, 20.12.2013, lch. 1.

                     (20)

                        IO L 347, 20.12.2013, lch. 855.

                     (21)

                        IO C 373, 20.12.2013, lch. 1.

                     (22)

                        Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020 (IO L 347, 20.12.2013, lch. 884).